หุ้นปิดเช้าทะยาน10จุด
หุ้นไทยปิดภาคเช้าที่ระดับ&nbsp; 818.38&nbsp;&nbsp; จุด เพิ่มขึ้น&nbsp; 10.23 จุด หรือ&nbsp; +1.27% มูลค่าการซื้อขายหนาแน่น&nbsp; 20,829.87&nbsp;&nbsp; ล้านบาท
7 เม.ย. 2553

หุ้นไทยปิดภาคเช้าที่ระดับ  818.38   จุด เพิ่มขึ้น  10.23 จุด หรือ  +1.27% มูลค่าการซื้อขายหนาแน่น  20,829.87   ล้านบาท
ทั้งนี้ดัชนีทำระดับสูงสุดไว้ที่   820.09 จุด  โดยยังมีแรงซื้อเข้ามาในหุ้นขนาดใหญ่ ในกลุ่มพลังงานและธนาคารพาณิชย์
นายเจริญ เอี่ยมพัฒนธรรม รองกรรมการผู้จัดการ บริษัทหลักทรัพย์เคทีซมิโก้ กล่าวว่า นักลงทุนต่างชาติยังคงเข้าซื้อหุ้นไทยต่อเนื่อง เห็นได้จากราคาหุ้นขนาดใหญ่ เช่น กลุ่มพลังงานและธนาคารพาณิชย์ ส่งผลให้ดัชนีหุ้นไทยปรับตัวขึ้นค่อนข้างแรง โดยมูลค่าการซื้อขายยังคงหนาแน่น
ขณะที่สถานการณ์ทางการเมืองยังไม่มีเหตุการณ์รุนแรงเกิดขึ้น ทำให้มีการปรับประมาณการดัชนีหุ้นปีนี้ไว้ที่ 850-900 จุด จากเดิมมองไว้ที่ 800 จุด
อย่างไรก็ตามเม็ดเงินต่างชาติที่เข้ามาลงทุนในหุ้นไทยตอนนี้มีกำไรกว่า 10% อาจจูงใจให้นักลงทุนขายทำกำไรได้หากมีปัจจัยลบเข้ามากระทบ แต่หากมองอีกมุมแม้ต่างชาติจะขายออกแต่ก็ไม่มีแหล่งลงทุน เพราะดอกเบี้ยยังต่ำและสหรัฐยังมีปัญหา ดังนั้นจึงต้องติดตามความเคลื่อนไหวของเม็ดเงินต่างชาติไว้
สำหรับแนวต้านของดัชนีวันนี้มองไว้ที่  830 จุดและ 840 ซึ่งเป็นแนวต้าหลัก หลังจากเช้าวันนี้ดัชนีผ่านแนวต้านที่ 813 จุดได้ไม่ยาก